Mu isa oli 16aastane, kui võttis toanurgast püssi ja läks oma ema õnnistuse saatel Vabadussõtta. Mina sündisin Taari talu saunas, Väikese Emajõe kaldal, Tõlliste vallas. Kuigi ma olen näinud paljut, mida peetakse maailma kõige kaunimaks ja vaatamisväärsemaks, on mu kõige kaunimad mälestused siiski sünnipaiga kaskedega tikitud aasadest. Olen tänulik vanematele, et nad  kasvatasid mind Vabadussõja, sünnimaa armastuse ja aususe vaimus.